text: সঞ্জয় কর্মকার-এর আলোচনা বিবেচনা আপনাদের
  বিবেচনা আপনাদের
  আধুনিক কবিতা বেশীরভাগই এত জটীল থাকে যে ধাঁ ধাঁ কেও হার মানায়। যারা এরকম কবিতা লেখেন সংক্ষিপ্তভাবে কবিতার ভাবার্থ সংক্ষেপে ব্রাকেটে লিখে দিলে কবিতা পাঠে আমাদের মতো সাধারন কবিদের বোধহয় সুবিধা হয়। বিবেচনা আপনাদের।
  প্রকাশের সময়:১০/০৮/২০১৭, ১৬:৩০ মি:
  যাদব চৌধুরী ১২/০৮/২০১৭, ০৫:২৯ মি:
  আধুনিক কবিতাকে ঘিরে জটিলতা বা দুর্বোধ্যতা বিষয়টি যদিও অভিযোগ আকারে ওঠে, এটি কিন্তু আধুনিক কবিতার পাঠ বা আলোচনায় প্রাসঙ্গিক নয়। কবিতার ক্ষেত্রে প্রাসঙ্গিক হল ভালো লাগা, আনন্দপাঠ। দুর্বোধ্যতা বা বক্তব্যের জটিলতা সেই আনন্দপাঠে বাধা হয় না। দুর্বোধ্যতার অভিযোগ এড়িয়ে কবিতার অন্য মানদণ্ডে যদি কবিতা উত্তীর্ণ হয়, তাহলে সেই কবিতার বিরুদ্ধে দুর্বোধ্যতা বা জটিলতার অভিযোগ দাঁড়ায় না। কিন্তু এটাও বুঝতে হবে দুর্বোধ্যতা বা বক্তব্যের জটিলতা কবিতার একমাত্র অনুসঙ্গ হতে পারে না। তাকে কবিতার মানে পৌঁছুতে হয়। এই মান ছুঁলে দুর্বোধ্য কবিতাও পাঠকপ্রিয় হয়।
  কবিতাপাঠ ও কবিতাচর্চাকেন্দ্রিক সুন্দর প্রশ্ন উত্থাপনের জন্য আলোচক কবি শ্রদ্ধেয় সঞ্জয় কর্মকার মহাশয়কে জানাই আন্তরিক ধন্যবাদ।
  মোঃ সানাউল্লাহ্ (আদৃত কবি) ১১/০৮/২০১৭, ১৮:৫৫ মি:
  আপনার নিবেদন আর সম্মানিত কবিদের মন্তব্যগুলো পড়লাম। আসলে এমন সব বিষয় নিয়ে ইতোপূর্বেও অনেক আলোচনা হয়েছে। তাতে আমার কাছে যা মনে হয়েছে, তা হলো:-
  ১/ আসরের অপেক্ষাকৃত বয়োজৈষ্ঠ যাঁরা লিখছেন, (অবশ্য তাঁদের মধ্যে আমিও একজন) তাঁদের অধিকাংশই বিংশ শতকের প্রথমার্ধের ভাবধারাকে অনুসরণ করে সরল সহজ ভাষায় ছন্দমিলের কবিতা লিখতেই বেশি স্বাচ্ছন্দ বোধ করেন। (আমিও সেই ধারারই একজন, তবে আমার লিখাগুলো কবিতা হয় কিনা সেটা সম্মানিত পাঠকগণই ভাল বলতে পারবেন)
  ২/ তবে নতুন প্রজন্ম বৈচিত্রের সন্ধান করবেন, সেটাই স্বাভাবিক।
  ৩/ আমার সীমিত জ্ঞানের কাছে আজো অধরাই রয়ে গেছে যে, কবিতাই আগে সৃষ্টি হয়েছে নাকি কবিতার নিয়ম কানুন।
  ৪/ আমার মনে হয়, কবিগণ কবিতা লিখেন নিজেকে আনন্দ দেবার জন্য। সেখানে পাঠকও যদি আনন্দ পান, সেটা কবির বাড়তি পাওনা।
  ৫/ যাঁরা আধুনিক বা গদ্য কবিতা লিখেন, সাধারণত তাঁরা তাঁদের কবিতাগুলোকে অধিকতরও কাব্যময় করার লক্ষ্যে ছন্দমিলের চেয়ে শব্দশৈলীর বিন্যাসকেই বেশি গুরুত্ব দিয়ে থাকেন। ফলে অনেক কবিতাই দুর্বোধ্য হয়ে যায়! সে ক্ষত্রে আমার ধারণা, (ভুল হলে ক্ষমা প্রার্থী) কবিতার ব্যাখ্যা কবির নিজের কাছেও অনেক সময় অষ্পষ্টই থেকে যায়। সে ক্ষেত্রে ব্যাখ্যার ব্যাপারে বেশির ভাগ কবিগণ প্রসঙ্গটিকে এড়িয়ে যান, কেউ কেউ হয়তো বা বিব্রত বোধ করেন।
  অতএব, এ বিষয়গুলো নিয়ে বিতর্ক সৃষ্টি না করে কবিদের মনের খোরাক কবিদের মনোরঞ্জনের অধিকারেই থাক না। আমরা এখানে অধিকাংশই শিক্ষানবিশ। আমাদের এডমিন সাহেবের মহানুভবতাকে কাজে লাগিয়ে সবাই যার যার মত আনন্দে বিভোর থাকি, সেটাই বরং সবার জন্য মঙ্গলজনক। সবাইকে ধন্যবাদ।
  মনোজ ভৌমিক(দুর্নিবার কবি) ১২/০৮/২০১৭, ১২:০৭ মি:
  প্রিয় কবিবরের মন্তব্যের সাথে আমি সহমত।
  অনুপ মজুমদার ১২/০৮/২০১৭, ০৭:২৩ মি:
  অনেক ধন্যবাদ বিষয়টিকে এমন সুন্দরভাবে তুলে ধরার জন্য। সহমত রেখে গেলাম প্রিয় আদৃত কবি ...
  সোমেন রায় ১১/০৮/২০১৭, ২১:২৬ মি:
  শেষ পয়েন্ট টা দারুন বলেছেন।।।
  আমি সহমত,,, কিছু ভাবনা কুয়াশার মত, অনুভূতি গুলি উড়ে ভেসে বেড়ায়,, মাঠে মাঠে,, কী করে ওদের কথা দেই বলুন,,
  প্রবন্ধ হলে বলে দিতুম,, কিন্তু ওই অনুভূতি তাকে স্পর্শ করা যায় না, সে ধোয়াসাই থেকে যায়,, পাঠক তুমি আমার সাথে যেতে পারো ওই সুন্দর ধোয়াশা দেখতে চাইলে।।
  রাফাতুল আরাফাত ১১/০৮/২০১৭, ১৭:৩৯ মি:
  কবির কাজ কবিতা লেখা আমি মনে করি।পাঠক কীভাবে গ্রহন করবেন সেটা কবির ভাবনার বিষয় হতে পারে না।বরং পাঠকরা কবিতা কে ঠিক ভাবে বুঝতে পারছেন কিনা সেটাতে কবির সার্থকতা নিহিত।
  ধন্যবাদ।একান্ত নিজের মতামত!
  তাপস গুহঠাকুরতা ১১/০৮/২০১৭, ১৭:১৬ মি:
  অনেক দুর্বোধ্য কবিতা পড়ি, কিন্তু কবি কি বলতে চান,কি বোঝাতে চান?
  বুঝতে পারি না। অথচ কবিতাগুলো ভালো।
  হয়তো এসব আমার সমস্যা,আমার অক্ষমতা,
  বা অনেক পাঠকের অক্ষমতা।
  কেন যেন মনে হয়, হয়তো আমি ভুল!
  অনেক কবি বন্ধু আমাদের এই অক্ষমতাকে
  ব‍্যবহার করেন।
  স্বপন কুমার দাস ১১/০৮/২০১৭, ১৬:০৬ মি:
  কবি শিক্ষক নন যে কবিতা লেখার পর পাঠকে সবকিছু বুঝিয়ে দেবেন।এটা সম্ভবও নয়।কবিতা কবির নিজস্ব অনুভূতি।সেই অনুভূতির অনুধাবন করা বা অন্যভাবে চিন্তা করা পাঠকের নিজস্ব ব্যপার।
  সঞ্জয় কর্মকার ১১/০৮/২০১৭, ১৬:১৩ মি:
  প্রিয়কবি আপনার কথা অনুধাবন করলাম। অবশ্যি সঠিক কথা কবি শিক্ষক নন কিন্তু যে বার্তা কবি তার কবিতা মারফত সমাজকে দিতে চান তা যদি কেউ বুঝতেই না পারলো বা একেক জন একেক রকম ভাবে মানে ধরে নিল তাহলে কি কবির উদ্দেশ্য সিদ্ধ হলো। ভালোবাসার কবিতা পাঠ করে কেউ যদি হিংসাতে অবতীর্ন হলো-সে কি কাম্য। একটা কবিতা একটাই বার্তা বহন করে যা কবি সে কবিতাতে প্রতিথো করেছেন। তাই নয় কি? বিনয়ের সাথে বলছি। ভেবে দেখুন। বিনীত সঞ্জয় কর্মকার।
  সঞ্জয় কর্মকার ১১/০৮/২০১৭, ১৫:৫২ মি:
  একটি ব্যাপার লক্ষ্য করলাম তাই বলছি আমার বক্তব্যটি ভালো করে পাঠ করে দেখুন আমি কাউকে তার লিখবার ধারা পাল্টাতে বলিনি-বলিনি জটিল করবেন না। শুধু এটুকু বলেছি-খুব সংক্ষেপে ব্রাকেটি ভাবার্থটি লিখে দিলে কবিতাটি অনেকটা সহজ হয়ে যায়। তখন অনেক কথার মানে না জানা থাকলেও বোঝা যায় কবি কি বলতে চেয়েছেন। বিনীত সঞ্জয় কর্মকার।
  সুদীপ তন্তুবায় (নীল) ১১/০৮/২০১৭, ১৪:২৪ মি:
  এটা সম্ভব নয় বলে আমি মনে করি ।।।।
  কারন, যে সৃষ্টি পাঠককে ভাবায় না সে সৃষ্টি বৃথা!
  একটা কাব্যে বিভিন্ন রুপ থাকতে পারে ।
  এক একটা পাঠক এক একটি সৃষ্টিকে নিজের দৃষ্টিভঙ্গি দিয়ে বিচার করে ঠিক একটা অর্থ খুঁজে নিতে পারে ।।
  যদি না পারে সেটা পাঠকের ব্যর্থতা কিংবা সৃষ্টির প্রতি অনুরাগী না থাকা --- এটাই ইঙ্গিত করবে নিশ্চিত ।।।।।।
  যদি কিছু ভুল বলে থাকি ক্ষমা করবেন ।।।।।
  সঞ্জয় কর্মকার ১১/০৮/২০১৭, ১৪:৩৯ মি:
  প্রিয়কবি আমি কখনোই বলিনি লেখা জটিল না করে সরল করতে হবে। আমি শুধু বলেছি একটা কঠিন কবিতার একটু ভাবার্থ যদি দেওয়া যায়-কবিতাটি বুঝতে আমাদের সুবিধা হবে। একটা লেখা পড়বার পর ঘন্টাভর চিন্তা করা-কার সময় আছে বলুন। সেখানে ছোট্ট করে ভাবার্থ যদি লেখা থাকে-তাহলে ব্যাপারটা অনেক সহজ হয়ে যায়। এটাই আমার চাওয়া। বিনীত সঞ্জয় কর্মকার।
  মোঃ আরিফ হোসেন সর্দার ১১/০৮/২০১৭, ১১:০৬ মি:
  আমার মতে সবারই উচিত সহজবোধ্য ভাষায় কবিতা লেখার চেষ্টা করা।
  অনন্ত গোস্বামী ১১/০৮/২০১৭, ০৬:৪৪ মি:
  বর্তমানে কবিতার বই কেনা বা কবিতা পড়ার পাঠকের সংখ্যা খুবই কিমি, তাও গল্পের বই পাথকেরা কেনেন। এমতবস্তায় দুর্বোধ্য কবিতা পাঠককে কবিতা বিমুখ করবে বলে আমার ধারনা। তবে কবির কিছু নিজস্বতা আছে তিনি লিখতেই পারেন। এবং কিছু পাঠক আছেন যারা বঝেন। তবে কবিতা পড়তে গিয়ে যদি অভিধান নিয়ে বস্তে হয় তবে কবিতার রসাস্বাদন করা যায়না। যদি পাঠক বুঝতেই না পারে তবে সে লেখার সার্থকতা কোথায়? তাছাড়া সাবলীল সহজ ভাষায় কি গুরুতর বিষয় উপস্থাপন করা যায়না? আমার মনে হয় সেখানেই কবির সার্থকতা যখন তিনি সহজ ভাষায় অনেক কঠিন কথা তার কবিতায় ব্যক্ত করেন।
  সমীর প্রামাণিক (অম্বরীষ কবি) ১১/০৮/২০১৭, ১৭:৩৯ মি:
  সহমত পোষণ করছি কবির সঙ্গে।
  সঞ্জয় কর্মকার ১১/০৮/২০১৭, ০৬:৫৯ মি:
  এইমাত্র কবিতাটি লিখলাম। দেখুন তো গুরুতর বিষয় সহজ ভাষার পেরেছি কি না। অবশ্যই করা যায় প্রিয়কবি। আপনার প্রতিটি কথা কবিকূলে ভাবনা সৃষ্টি করবার পক্ষে যথেষ্ট মনে কবি। কবিতাটি নিচে দিলাল। আজ উত্তরে উত্তরে ৬৬ এ দেবো।
  মহাবিশ্ব নিগুঢ় রহস্য অবগুন্ঠনে নিত্য আকাশ করি আন্দোলন-গহীন গহনো হৃদয় মননে সতত করি সঞ্চারণ-এ নিখিলো বিশ্ব রচয়িতা কোন সে! কোন সে মহাপ্রাণ মহামতি-সৃষ্টি সৃজনো করিলো সঘন কোন সে স্তপতি। আঁখি মুদি করজোরে ঘন কালো কালো দেখি-আলো সে স্ফুরন অবিরাম যেন আলো কালো মাখামাখি। আদ্যাশক্তি মহামায়া কালিকা সে ঘোর কালো-অনাদি বিস্তৃত অঞ্চল তাহারি-ঘন কালো বিগ্রোহ । নমি মাতা তব ভুমে-নরাধম কীট আমি-নারকীয় যাচনায় পলে পলে পলে পলে-নরকের জ্বাল বুলি-ফাল্গুনী হাওয়া খেলে-বসন্ত দেখি নাই-হিংসা ও বিদ্বেষে-রসনাতে মতি পাই। কামনায় বাসনায় লোল্যুপ্ত হৃদমন-হায়নার দৃষ্টিতে দ্বেষ করি আলাপন। সৃষ্টির আদি সেই ঘন কালো রূপ ধরা-হৃদয়টা ঘন কালো-আলো নাই আলো নাই-ঘন কালো কালো করা। তুমি মাতা জেগে ছিলে-ঘন কালো রূহ হতে-পারি নাই পারি নাই-হৃদয়টা বাতি দিতে। তাই ভাবি মৃত আমি-জেগে দাও অন্তর-আদি রূহ কালো হতে-করো করো করো মাহি-রুপান্তর।
  অনেক ধন্যবাদ প্রিয়কবি। শুভকামনা রইলো।
  অনন্ত গোস্বামী ১১/০৮/২০১৭, ০৭:৪৫ মি:
  ভাল হয়েছে। তবে আমার বক্তব্যে কিছু অনিচ্ছাকৃত বানান ভুল হয়েছে তার জন্য আমি দুখিত।
  খসা হক ১১/০৮/২০১৭, ০২:১৭ মি:
  সাধারণ পাঠক হিসেবে আমারো একই দশা।
  প্রবীর চ্যাটার্জী(ভোরের পাখি) ১০/০৮/২০১৭, ২১:০৮ মি:
  অনেকেই অনেক কবিতা পড়ে বুঝতে পারেন না। ফলে কবিকে গালমন্দ করে বলেন, দেশে কাকের চেয়ে নাকি কবির সংখ্যা বেশি। এটা সাহিত্যতত্ত্ব সম্পর্কে অজ্ঞানতার ফসল। এটা পাঠকের ব্যর্থতা কবির নয়।
  আজকের বাংলা কবিতার আবহ জুড়ে এত বিচিত্র উচ্চাবচতা আর এত পরস্পরভিন্ন উচ্চারণের সমাবেশ যে, পাঠক কোনো একক মহীরুহের সন্ধান করেন না আর। চেতনার বিপুল বিস্তারে বরং পাঠক আজ খুঁজে পেতে চান বহু স্বরূপ সঙ্গতির সূত্র। এটা নিবিষ্ট ভাবে অনুশীলন করাই আজকের পাঠকের দায়। আর সেটাই আধুনিক কবিতার সার্থকতার কষ্টিপাথর।